Серија А 2015-2016

**Серија А 2015-2016** била 114-тата сезона на првата фудбалска лига на Италија, односоно 84 сезона на Серија А. Сезоната започнала на 22 август 2015, а завршила на 15 мај 2016 година.

Екипата на Јувентус влегла како бранител на титулата од сезоната 2014-2015. Карпи, Фрозиноне и Болоња биле новите три членови откако избориле промоција во Серија Б претходната сезона.

На 25 април 2016, Јувентус ја одбранил титулата на три кола пред крајот после поразот на нивниот главен конкурент Наполи од Рома во Рим со 1-0. На крајот Наполи го освоил второто место и избориле право да играат во Лигата на шампионите 2016-2017, додека третопласираната Рома се изборила за место во плејоф рундата од квалификациите за Лигата на шампионите 2016-2017.

Четвртоплаисраниот Интер и петопласираната Фјорентина избориле место во Лигата на Европа 2016-2017, подоцна ним им се приклучил и шестопласираниот Сасуоло откако во финалето на Купот на Италија Јувентус - кој веќе имал изборено учество во европските натпреварувања за слендата сезона - го победил Милан.

Трите клуба кој испаднале од лигата во сезоната биле Карпи, Фрозиноне и Верона.

Најдобар стрелец за сезоната бил Гонсало Игуаин од Наполи со 36 постигнати гола, со што го скршил рекордот на Гунар Нордал од сезоната 1949-1950 за најмногу постигнати голови од еден играч во една сезона во Серија А.

## Општо
Првенството започнало на 22 август 2015 со натпреварите од првото коло и завршило на 15 мај 2016. На 27 јули 2015 во Милано било одржано извлекувањето на натпреварите од календарот. Според програмата натпреварите од календарот требало да се играат секој викенд, освен на 6 септември 11 октомври и 15 ноември 2015 како и 27 март 2016 како дати за кој биле закажани натапите на националните репрезентации, додека на 27 декември 2015 и 3 јануари 2016 година немало италијански фудбал поради тоа што првенството бил на пауза заради Новогодишните и Божиќните празници.

Бројот на екипите и како позициите кој носат квалификација во натпреварувањата организирани од страна на УЕФА се исти како и претходната сезона. По завршувањето на првенството, првите три екипи ќе се здобијат со право на учество во Лигата на шампионите 2016-2017, првите два во групната фаза, а третиот во квалификациската плејоф рунда, во зависност од резултатите од европските купови; четврта и петтата екипа на табелата, се квалификува за Лига Европа 2016-2017, заедно со победникот на Купот на Италија. Шестопласираната екипа ќе има право на учество во Лигата на Европа, само ако победникот во националниот куп е некоја од екипите која веќе има обезбедено учество во некое од Европските натпреварувања.

Првите осум екипи на табелата се пласираат во осминафиналето на Купот на Италија 2016-2017 како носители, и таму имаат предност натпреварот да го играат на домашен терен.

Каљари, Чезена и Парма биле екипите кој испаднале од Серија А претходната сезона : Каљари испаднал после единаесет сезони по ред во Серија А, Чезена се вратила во Серија Б по само една сезона во Серија А, додека екипата на Парма по шест сезони поминати во низа во Серија А, како последна екипа на табелата испаднала во понизок ранг на натпреварување. Подоцна Парма поради банкрот била префрлена во Серија Д. На нивно место Карпи како првопласирана и Фрозиононе како второпласирана екипа во Серија Б 2014-2015 се пласирале директно во италијанската елита, а интересно е тоа што и двете екипи дебитираат во Серија А. Болоња која била четвртопласирана после регуларниот дел од сезоната им се приклучила на дваете горе споменати екипи во Серија А како победник на плејофот во Серија Б. Дури во сезона 1993-1994 за последен пат се случило во првенството да влезат две екипи што никогаш претхдно не играле во Серија А: во тоа време тоа биле екипите на Пјаченца и Реџана  кој дебитирале во највисоката лига.

Од оваа сезона, новина во Серија А е воведувањето на Hawk-Eye технологијата на головите, како систем за детекција, која покажува дали топката ја поминала гол линијата или не, а со тоа да се елиминираат судиските грешки по ова прашање, или да се намалат епизодите на фантомски голови. Една мала промена, исто така е претставена со многу почесто совпаѓање отколку во минатото да постои натпревар од Серија А, во терминот од 15:00 часот во сабота (покрај веќе вообичаените термини за сабота од 18:00 и 20:45 часот).

## Настани
### Прв дел од сезоната (Андата)
Почетокот на сезоната, предвиден за крајот на август (нешто порано од вообичаеното) поради Европското првенство 2016, донел неколку изненадувања, вклучувајќи го и негативниот старт на бранителот на титулата Јувентус, кој останал без ниту еден освоен бод по првите сто и осумдесет минути, со што станале главните ликови на најлошиот старт во едно првенство во историјата на овој клуб (во апсолутна смисла уште од шеснаесеттото првенство (1912-13)). Интер, ослободен од обврските кон Евро-турнирите, се искачил на чело на табелата по пет кола со максимален број бодови. Нероаѕурите, кои не биле на врвот цели пет години, овојпат дошле особено благодарение на нивната одбрана, примајќи само еден гол во овој дел од сезоната. Околу септември, Фjорентина го победила Интер со 4-1 во гости, благодарение на хет-трикот на Никола Калиниќ, и го презема водачкото место во лигата од *нероаѕурите*.
[thumb|upright|left|[Гонсало Игуаин, водачката фигура во екипата на Наполи на Маурицио Сари, која била зимски првак во првенството (campione d'inverno).]]

По преземањето на првото место (за првпат водачи на табелата после 17 години) виолетовите останале во водство три кола, покажувајќи добра игра сè до поразот на домашен терен од Рома, со кој *џалоросите* го презеле врвот на две кола, пред во единаесеттото да загубат на гостувањето во Милано од Интер со 1-0 со првиот гол во италијанското првенство на Гари Медел. Екипата на Роберто Манчини се осамостоила на врвот на 22 ноември, победувајќи го новакот во лигата Фрозиноне (4-0), затоа што до тоа коло тие биле изедначени на првото место по бројот на бодови со Фјорентина. Меѓутоа првото место тешко се брани од конкурентите и веќе во следното четеринаесетто коло Интер бил поразен во Неапол и го предал првот на Наполи на Гонсало Игуаин (најдобриот стрелец во лигата во тој момент), кој бил стрелец и на двата гола во успехот на наполитанците со 2-1. Наполи продолжил со одличните игри и останал на врвот до крајот на првиот дел од сезоната (андата) со што станал зимски првак (campione d'inverno), но со само два бода повеќе од новиот конкурент за скудетото Јувентус и Интер; по слабиот почеток *бјанконерите* наредиле 9 победи по ред и се искачиле на второто место со 39 бода колку во тој момент имал и Интер, но подобрата гол-разлика била во корист на екипата од Торино. Првиот дел од сезоната на четвртото место го завршила Фјорентина со бод помалку од Јувентус и Интер и три помалку од Наполи, а Рома која во еден момент била водач на табелата западнала во голема резултатска криза и заостанала на петтото место со седум бода помалку од водачот.

Меѓу екипите кој разочарале во првиот дел од сезоната се Милан и Лацио. Ризик за слабо првнство се чини дека има Торино, додека Кјево и Аталанта биле стабилни во средината на табелата. Доста слаб прв дел од сезоната имала и екипата на Џенова, поготово ако се земеат предвид резултатите од претходната сезона, додека Емполи и Сасуоло уживале во својте најдобри денови во Серија А откако и двете екипи биле во првиот дел од табелата далеку од зоната за испаѓање. Болоња, ги порпавила својте резултати од почетокот на сезоната со доаѓањето на клупата на Роберто Донадони, додека на дното останала Верона, кој го завршил првиот круг од сезоната дури и без победа во првенството.

### Втор дел од сезоната (Риторно)
Во текот на првата половина од сезоната, Интер иако долго биле на врвот не успеале да се одлепат од противниците, додека во втората половина од сезоната сме сведоци на издвојување на Наполи и Јувентус од останатите конкуренти за скудето на солидна дистанца: бјакнонерите, по победата над Кјево во гости (0-4), стигнале до нивната 12-та последователна победа меѓутоа Наполи одговорил со убедлива победа над Емполи (5-1). Фjорентина и Интер, гонителите на водечката двојка, сега веќе останале доста назад на табелата. Екипата на Милан направила позитивен почетокот на новата година, со девет последователни натпревари без пораз (од кој пет победи), вклучувајќи ги и успесите во дерби натпреварите против Фјорентина и Интер, како и ремито против Наполи во гости. Со тоа росонерите се приближиле до својата цел трката за третото место кое води во квалификациите за Лигата на шампионите.

[thumb|upright|right|Младиот [Аргентина|аргентинец Пауло Дибала дошол во Јувентус пред почетокот на сезоната и бил еден од главните протагонисти во освојувањето на петтото скудето по ред на *бјанконерите* со 19 гола и 9 асистенции.]]
Надвор од врвот продолжила одличната серија на Болоња, која освоила 9 бода во првите три натпревари од вториот дел на сезоната по победата со 3-2 над Сампдорија, во период во кој слабо им оди и на двата клуба од Џенова, бидејќи и *Грифоните* и *Самп* биле заглавени непосредно пред зоната за испаѓање. Во самата зоната за испаѓање се наоѓа Верона, која останала без победа и по 23 натпревари во лигата, и двата дебитанти Карпи и Фрозиноне. Шестото повратно коло донело пресвртница на настани, со судири меѓу првите четири тима на табелата, Јувентус-Наполи и Фјорентина-Интер. Првиот натпревар бил одлучен во 88-мата минута кога напаѓачот на Јувентус Симоне Ѕаѕа постигнал прекрасен погодок: Јувентус дошол до својата 15 победа едноподруго (што е нивен клупски рекорд), и го престигнал Наполи на врвот, си го поврати приматот што му недостасуваше од претходната сезона, и така го заврши својот процес на враќање на врвот од -11 бода. Во вториот натпревар, сепак, Фиорентина издвојува победа со 2-1, изборувајќи се да остане осамена на 3-тото место и верификација на кризата на Интер, кој наскоро ќе биде престигнат од страна на Рома и скоро стигнат од Милан на -2.

Во 31-вото коло Јувентус го победил Емполи со 1-0 (со голот на Марио Манџукиќ), а Наполи загубил со 3-1 во Удине од Удинезе, зголемувајќи си го својот заостаток зад екипата од Пиемонт на -6. Зад нив, Рома го освоила дербито со Лацио (1-4) и продолжила брзо да се искачува сè до 3-то место, правејќи предност пред Интер, Фјорентина, Милан и Сасуоло, кој се приближува кон шестото место. На пет круга до крајот, Јувентус го совладал Палермо (4-0), а Наполи паднал во Милано против Интер (2-0), останувајќи на -9 од врвот. Кон крајот на сезоната, се јавува контроверзност помеѓу капитенот на Рома Тоти и тренерот Спалети: капитенот се покажал одлучувачки во два последователни натпревари, изедначувајќи го резултатот против Аталанта (3-3) во последните минути, а потоа, бил главниот лик во кам-бек победата против Торино, постигнувајќи два гола, по влегувањето во игра во 86-тата минута, оставајќи ја Рома во игра за второто место.

Во 35-тиот круг од првенството, екипата на Јувентус математички ја освојува титулата (32-ра), благодарение на победата на гости со 1-2 над Фјорентина и победата на Рома над Наполи (1-0). Интер го консолидира 4-тото место по победата со 3-1 над Удинезе. Во борбата за опстанок, Палермо го надминува Фрозиноне по победата на гости во нивниот меѓусебен двобој, додека Сампдорија се движи се подалеку од зоната за испаѓање по победата над Лацио (2-1 со пресврт). Верона, и покрај успехот против Милан (2-1), математички ги губи шансите за опстанок и станува првиот клуб кој испаднал во понизок ранг за оваа сезона, поради победата на Карпи над Емполи (1-0), кој веќе го гледа спасот, задржувајќи се на +3 бода во однос на Палермо на 3 кола од крајот. Меѓутоа, во претпоследното коло Палермо го престигнал Карпи во Битката за опстанок, благодарение на ремито (0-0) против Фјорентина во гости, додека клубот од Емилија-Ромања загубил на домашен терен од Лацио (1-3) во натпревар во кој промашиле два пенали. Во истото ова коло математички го обезбедиле опстанокот екипите на Удинезе (со ремито 1-1 во Бергамо против Аталанта) и Сампдорија (и покрај поразот со 0-3 во градското дерби против Џенова). Исто така 37-мото коло значело крај на низата од 26 натпревари (25 победи и едно реми) без пораз на Јувентус, откако тие загубиле во Верона од полседнопалсираната екипа со 2-1: Лука Тони постигна гол од пенал, во неговиот последен натпревар пред да се пензионира.

Во последното коло Наполи го обезбедува второто место на крајот од првенството, победувајќи го Фрозиноне со 4-0 благодарение на хет-трикот на Игуаин, кој го надминува рекорд на Гунар Нордал по бројот на постигнати голови во едно издание на Серија А (36). Трето место го освоила Рома, а потоа следуваат Интер, Фјорентина и Сасуоло: *неровердите* математички го осигурале шестото место кое вреди квалификација во Лигата на Европа, откако го совладале Интер (3-1), истиснувајќи го Милан на седмото место. Карпи, Фрозиноне и Верона испаѓаат во Серија Б.

## Играчки рекорди
Во текот на сезоната биле соборени два играчки рекорда, а новите рекордери се голманот на Јувентус Џанлујџи Буфон и напаѓачот на Наполи Гонсало Игуаин.

На 20 март 2016, Џанлујџи Буфон го скршил рекордот на некогашниот голман на Милан Себастијано Роси од 929 минути без примен гол, поставувајќи нов рекорд од 974 минути без примен гол.

На 14 мај, Гонсало Игуаин го скршил реордот на Гунар Нордал за најмногу постигнати голови во Серија А за една сезона (35 во 1949-1950), постигнувајќи вкупно 36 гола. Со тоа тој исто така се израмнил со Џино Росети од сезоната 1928-1929 (тогаш во лигата учествувале 32 клуба), како двајца најдобри стрелци во историјата на италијанската прва лига.

## Екипи
Вкупно 20 екипи учествувале во лигата, вклучувајќи ги и 17-те од претходната сезона 2014-2015 и трите промовирани екипи од претходната сезона во Серија Б 2014-2015.

### Екипи по региони

### Стадионите на екипите и нивните локации

### Личности и спонзори

### Тренерски промени

## Завршна табела
*Последно ажурирање: 15 мај 2016*.




***Легенда:***
: **Шампион на Италија** и се квалификува за групната фаза на **УЕФА Лигата на шампионите 2016-2017**
: Се квалификува за групната фаза на **УЕФА Лигата на шампионите 2016-2017**
: Се квалификува за плејоф рундата (од квалификациите) за **УЕФА Лигата на шампионите 2016-2017**
: Се квалификува за фазата по групи во **УЕФА Лига Европа 2016-2017**
: Се квалификува за третото коло од квалификациите за **УЕФА Лига Европа 2016-2017**
: Испаѓа во **Серија Б 2016-2017**

***Нотес:***
: Три бода за победа, еден за нерешено, нула за пораз.

: Во случај на еднаков број на бодови помеѓу две или повеќе екипи, позицијата на табелата на екипата ќе биде одредена по следниве критериуми:

:* Освоени бодови во меѓусебните двобои
:* Гол-разлика во меѓусебните двобои
:* Вкупна гол-разлика
:* Вкупен број на постигнати голови
:* Ждрепка

### Пласман
*   ***' Шампион на Италија 2015-2016 (32-ра титула) и освојувач на [[Фудбалски куп на Италија 2015-2016|Купот на Италија 2015-2016]]
*  ***' и ***' се квалификувале за групната фаза на [[UEFA Champions League 2016-2017|Лигата на шампионите 2016-2017]]. ***' се квалификувала за плеј-оф рундата.
*  ***' и ***' се квалификувале за групната фаза на УЕФА Лига Европа 2016-2017;  се квалификувал за третото коло од квалификациите за УЕФА Лига Европа 2016-2017.
*  ***', ***' и **** испаднале во Серија Б 2016-2017.

### Шампионскиот тим

* **Тренер:** Масимилијано Алегри

**Резерви**:
Алваро Мората (34), Хуан Квадрадо (28), Алекс Сандро (22), Стефано Стураро (19), Симоне Ѕаѕа (19), Даниеле Ругани (17), Ернанес (14), Роберто Переира (13), Симоне Падоин (12), Квадво Асамоа (11), Марио Лемина (10), Мартин Касерес (6), Нето (3), Рубињо (0), Емил Аудеро (0).

## Резултати
### Табеларен приказ
*Последно ажуриање: 15 мај 2016.*

Читањето хоризонтално ни ги покажува резултати на домашен терен на наведената екипа од првата колона, а читањето вертикално ни ги покажува резултатите во гости на наведената екипата од првиот ред.



### Календар
Извлекувањето на календарот се одржало на 27 јули 2015 година, на церемонијата на Expo во Милано.

## Статистика
### Екипна
#### Лидери на табелата
* **Од 3-то до 5-то коло:** 
* **Од 7-мо до 8-мо коло:** 
* **Од 9-то до 10-то коло:** 
* **13-то коло:** 
* **14-то коло:** 
* **Од 15-то до 18-то коло:** 
* **Од 19-то до 24-то коло:** 
* **Од 25-то коло:** 

#### Создавање на пласманот
**Легенда:**




Натпреварот Сасуоло-Торино кој бил закажан за 16-тото коло всушност бил одигран помеѓу 20-тото и 21-вото коло од сезоната, па на табелата може само делумно да ја одразува реалната бодовна состојба на тие две екипи во тој временски период.

#### Освоени бодови во сооднос

##### Сооднос андата-риторно

| width=50% valign="top" |

##### Сооднос дома-гости

#### Рекорди
* **Најголем број на победи** : Јувентус (29)
* **Најголем број на победи дома** : Јувентус и Наполи (16)
* **Најголем број на победи во гости**: Јувентус (13)
* **Најмал број на победи** : Верона (5)
* **Најмал број на победи дома** : Верона (4)
* **Најмал број на победи во гости** : Верона (1)
* **Најголем број на нерешени** : Сасуоло и Верона (13)
* **Најголем број на нерешени дома** : Кјево и Сасуоло (8)
* **Најголем број на нерешени во гости** : Верона (7)
* **Најмал број на нерешени** : Јувентус (4)
* **Најмал број на нерешени дома** : Интер и Јувентус (2)
* **Најмал број на нерешени во гости** : Јувентус (2)
* **Најголем број на порази** : Фрозиноне (23)
* **Најголем број на порази дома** : Болоња, Верона, Палермо, Удинезе и Фрозиноне (9)
* **Најголем број на порази во гости** : Фрозиноне (14)
* **Најмал број на порази** : Рома (4)
* **Најмал број на порази дома** : Наполи (0)
* **Најмал број на порази во гости** : Рома (3)
* **Најдобар напад** : Рома (83 дадени гола)
* **Најлош напад** : Болоња (33 дадени гола)
* **Најдобра одбрана** : Јувентус (20 примени гола)
* **Најлоша одбрана** : Фрозиноне (76 примени гола)
* **Најдобра гол-разлика** : Јувентус (+55)
* **Најлоша гол-разлика** : Фрозиноне (-41)
* **Најголем број на натпрвари без победа** : Верона (22, 1-22 коло)
* **Најголем број на натпревари без нерешено** : Јувентус (17, 9-25 коло)
* **Најголем број на натпревари без пораз (најдобра серија)** : Јувентус (26, 11-36 коло)
* **Најдобра победничка низа дома** : Јувентус (16)
* **Најдобра победничка низа во гости** : Јувентус (8)
* **Најголем број на последователни победи** : Јувентус (15, 11-25 коло)
* **Најголем број на последователни победи дома** : Јувентус (16)
* **Најголем број на последователни победи во гости** : Јувентус (8)
* **Најголем број на последователни нерешени** : Интер, Џенова, Рома, Аталанта, Верона, Удинезе, Болоња, Карпи и Фрозиноне (3)
* **Најголем број на последователни нерешени дома** : Аталанта, Болоња, Фјорентина и Сасуоло (3)
* **Најголем број на последователни нерешени во гости** : Лацио (6)
* **Најголем број на последователни порази** : Џенова (5, 14-18 коло)
* **Најголем број на последователни порази дома** : Верона (4)
* **Најголем број на последователни порази во гости** : Емполи (6)
* **Најголем број на досудени пенали за** : Лацио и Торино (11)
* **Најмал број на досудени пенали за** : Палермо (1)
* **Најголем број на досудени пенали против** : Сампдорија (10)
* **Најмал број на досудени пенали против** : Фјорентина (1)
* **Најголем број на корнери** : 
* **Најголем број на офсајди** : 
* **Најголем број на жолти картони** : Карпи (110)
* **Најголем број на црвени картони** : Аталанта и Интер (5)
* **Најмал број на корнери** :
* **Најмал број на офсајди** :
* **Најмал број на жолти картони** : Наполи (71)
* **Најмал број на црвени картони** : Наполи (0)

### Поединечна
#### Список на стрелци

 

#### Хет-трикови

[thumb|[Никола Калиниќ (Фјорентина) авторот на првиот хет-трик во сезоната, на 27 септември 2015 против Интер.|250px]]

 
#### Список на играчи со најмногу асистенции

 
[thumb|right||[Пол Погба (Јувентус) со 12 асистенции бил најдобар асистент во првенството.|250px]]

#### Најмногу суви мрежи
[thumb|right|250px|[Џанлујџи Буфон (Јувентус) во текот на сезоната поставил нов рекорд од 974 минути без примен гол, притоа сочувувајќи ја својата мрежа празна во 10 натпревари по ред. Тој исто така бил и голманот со најмногу суви мрежи во сезоната, 21.]]

### Факти и бројки
* **Првиот гол**: Бошко Јанковиќ, Верона-Рома 1-1 (61-ва минута)
* **Последен гол**: Ерос Писано, Палермо-Верона 3-2 (84-та минута)
* **Најбрз гол**: Алберто Палоски, Џенова-Кјево 3-2 (1')
* **Најдоцен гол**: Ерос Писано, Аталанта-Верона 1-1 (97-ма минута)
* **Натпревар со најмногу голови**: Сампдорија-Карпи 5-2, Лацио-Верона 5-2 (7)
* **Натпревар со најголема разлика во голови**: Наполи-Болоња 6-0 (6)
* **Натпревар со најмногу жолти картони**: Милан-Болоња (11)
* **Натпревар со најмногу црвени картони**: Рома-Аталанта и Фјорентина-Интер (3)
* **Коло со најмногу голови**: 38-мото (37)
* **Коло со најмалку голови**: 5-то, 12-то, 27-мо (18)
* **Натпревар со најмногу гледачи**: Интер-Милан и Интер-Јувентус 1-1 (79 154)
* **Натпревар со најмалку гледачи**: Палермо-Аталанта (0)
* **Вкупно гледачи (просечно по натпревар)**: 8 421 728 (22 221) 
* **Коло со најголем број на нерешени**: 16-то, 26-то, 31-во (6)

## Поврзанотака
*Серија Б 2015-2016
*Куп на Италија 2015-2016

## Наводи

## Надворешни врски
* Серија А 2015-2016 на SportLive.it 
* Табела на Legaseriea.it 
* Статистика за играчите и клубовите

2015-2016
2015-2016
Италија